In die gene…? – Bali Drome
In die gene…?	(fotos:Google Images)
Om te smous…kan dit in die gene wees?
Bali se kinders is van jongs af deel van hierdie verkoops-kultuur, en soos ek al vertel het, die kinders word vroeg-vroeg die kuns van ‘skep’ aangeleer. ‘Skep’ soos in om skeppend te wees; die aanvoeling vir een of ander kunsvorm by jou pa ‘aan te leer’.
Maar ek wonder, kan ñ ‘smous-liefde’ in jou gene wees? In Jesus se tyd op aarde het die vrouens vroeg opgestaan en markte toe gestap. Om te “wheal and deal”, te verkoop en te smous, geldjies in te bring. Terwyl die mans by die stadspoorte gesit en ‘praat’ het, die nuutste wette uitgedink het. Oor die dinge van die skepping geredekawel het.
Gesit en baie gedink.
My punt is, kan sommige van ons dalk die smous-geen oorerf? Ek onthou hoe my eie ouma in ñ speelgoed winkel op Bethal gewerk het. Hoe ek dae aaneen saam met haar reggepak en ‘verkoop’ het. Winkel taal gesels het.
Vandag, 9 Januarie 2017, het ons winkel weer in Harties oopgemaak. Op presies dieselfde perseel as voorheen, 2004 tot 2013. En elke ‘smous’ geen in my lyf het weer ingeskop. So asof ñ deel van myself net haar eie voete vind.
En begin leef.
Ai Here, dankie dat U my ken en verstaan. Dankie dat U 56 jaar gelede oor my gedroom het, en nog steeds onthou.
Onthou wie ek is en wat my laat leef.
Wat my laat tintel en skitter.
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on Januarie 9, 2017	16 thoughts on “In die gene…?”	Korrelkop Kahuna sê:	Januarie 9, 2017 om 5:48 nm	Baie geluk met die heropening. Mag die nuwe/ou winkel vir jou net seën en vreugde bring.
As ek mooi genoeg vra, dan bring die van Helsdingen my dalk vir ons trouverjaarsdag om oor jou meubels te kom drool.
Ek sal die outjie wees wat met my hande styf agter my rug vasgeklem loop 😉
Antwoord	travel460 sê:	Januarie 9, 2017 om 6:52 nm	Ai, dit sal ń voorreg wees om julle te ontmoet, Korrelkop. Dankie vir jou mooi seënwense.
Antwoord	Hier "blok" Elanè sê:	Januarie 9, 2017 om 6:02 nm	Jy is so bevoorreg. Ek glo dit is ‘n kuns op sy eie om te weet wat sal werk en wat nie. Ek verkoop seker ook maar op die beste van tye iets, ‘n diens wat ek hoop die mense tot hul eie voordeel sal kan gebruik, maar dit wat jy doen is ‘n kuns jy maak mooi en bring mense geluk daardeur… al is dit in die vorm van ‘n mooi kassie of ‘n snuistery wat jy ver met hope geduld en baie liefde spesiaal vir iemand wat dit sal waardeer gaan uitsoek het sonder dat jy eens daai persoon ontmoet het. X moet asb nie ophou nie X LikeLiked by 1 person
Antwoord	travel460 sê:	Januarie 9, 2017 om 6:57 nm	Jy maak my skoon tranerig, dankie Elanè. Mag ek vra hoe dit met jou dogter gaan? Jy het lank laas iets opr dié situasie gesê. Of laat ons dit eers met rus?
Antwoord	Hier "blok" Elanè sê:	Januarie 9, 2017 om 7:20 nm	Ek bid en vertrou en bid weer sodra ek nie vertrou nie…
Toortsie sê:	Januarie 9, 2017 om 6:42 nm	Ek glo dat sekere talente in families loop, beslis in jou gene. LikeLiked by 1 person
Antwoord	Danie Jonker sê:	Januarie 9, 2017 om 6:52 nm	Hi Verkoopsdame, as smous in jou gene is, sal dit daar bly. Lekker blog in jou winkel as daar nie mense is nie. As daar mense is, verkoop!!! Mag julle n geseende tyd daar beleef.
Antwoord	travel460 sê:	Januarie 9, 2017 om 6:54 nm	Dankie jong Danie. Dis altyd vir my lekker om van jou te hoor.
Antwoord	seegogga sê:	Januarie 9, 2017 om 8:42 nm	Ag baie geluK. Ek hoop dat die winkel ‘n groot sukses sal wees. en dat jy nog baie in Bali sal gaan rondloop!
Antwoord	poerdez sê:	Januarie 10, 2017 om 3:44 vm	Yay!!! Menz en menzseMan sal ‘n draai moet kom maak … al is dit net om oor die mooie goed te “drool” soos Korrelkop sê.
PS: menz is van die “druk jou jack in jou gat”-tipe mense en kan niks aan niemand verkoop nie.
Antwoord	travel460 sê:	Januarie 10, 2017 om 5:23 vm	☺☺☺
Antwoord	skerpioentrapper sê:	Januarie 10, 2017 om 6:11 vm	Die besigheidsbrein. Great ding om te hê! En as jy die skeppende deel by het is dit ‘n bargain!
Antwoord	nowathome sê:	Januarie 10, 2017 om 7:27 vm	Baie geluk en voorspoed met die nuwe winkel!!!
Antwoord	HesterLeyNel sê:	Januarie 10, 2017 om 9:08 vm	Die “ou mense” (die geslagte voor my wat ook nou glo redelik bejaard is) het geglo dat sekere nasies beter is met die smous van sekere produkte, bv. jy koop groente by Portugese, klere by die Joodse kleremaker, vleis by die Afrikaner se slaghuis en jy eet vis & tjips by die Griek se kafee om die hoek. Wonder of daar enige waarheid in steek? Sukses met jou winkel en jy moenie vergeet om pret te hê nie – moenie te hard werk nie.
Antwoord	travel460 sê:	Januarie 10, 2017 om 10:21 vm	Dankie Hester, en ek sal beslis nie van die pret deel vergeet nie. Ek is nogal nie geneig om te hard te werk en dan nie te speel nie.☺☺
Antwoord	aj vosse sê:	Januarie 11, 2017 om 8:10 nm	Lekker smous! 😉
Vorige Previous post: Timeline.Volgende Next post: Wanneer raak ‘lank’ té lank.